Á dagskrá Félagsráðgjafaþings 2020 eru 18 málstofur þar sem félagsráðgjafar fjalla um fjölbreytt verkefni á vettvangi sem sýnir þá grósku sem býr innan stéttarinnar . Á þinginu verða lykil fyrirlesarar frá Noregi og Hollandi , annar þeirra hefur sinnt meðferð fyrir einstaklinga sem beita ofbeldi en hinn komið að vernd barna . Jafnframt verða kynntar niðurstöður rannsóknar meðal íslenskra félagsráðgjafa . Per Isdal , klínískur sálfræðingur er einn af stofnendum „ Alternative to Violence “ í Noregi og hefur starfað á þeim vettvangi yfir 30 ár og ritað fjölda bóka um efnið , yfirskrift erindis hans er Contaminated by violence . Marieke Vogel , félagsráðgjafi „ SIGNS of Safety “ leiðbeinandi og svæðisstjóri Elia fyrir Evrópu . Hún hefur starfað að velferð barna og barnavernd , m.a. verið meðlimur teymis varðandi börn í mikilli áhættu . Yfirskrift erindis Marieke Vogel er Signs of Safety – a tool for Social Workers . Dr. Steinunn Hrafnsdóttir félagsráðgjafi , prófessor við félagsráðgjafardeild Háskóla Íslands rannsóknarsvið hennar beinist að stjórnun , vinnuumhverfi félagsráðgjafa , félagasamtökum , samfélagslegri nýsköpun og sjálfboðaliðum . Dr. Ásta Snorradóttir félagsfræðingur , lektor við félagsráðgjafardeild Háskóla Íslands rannsóknarsvið hennar beinist að líðan og heilsu starfsfólks með áherslu á áhrifaþætti heilsu og líðanar í félagslegu vinnuumhverfi . Yfirskrift erindis þeirra er Vinnustreita og kulnun meðal íslenskra félagsráðgjafa . Nú er opið fyrir skráningu á Félagsráðgjafaþing 2020 , gjaldið er óbreytt frá fyrra ári eða 11.500 krónur almennt gjald og 8.500 krónur fyrir nema og eftirlaunaþega sem eru ekki í launaðri vinnu . Vakin er athygli á því að gjaldið hækkar í 13.500 eftir 26. janúar nk . Athugið að hægt er að nota kvittun , sem er send á netfang þegar greitt er , til að sækja um endurgreiðslu í endurmenntunarsjóði .